wickkiey/tamil-wikipedia-chunked huggingface dataset:
# ஒலிவியா பிரீன்

## வரலாறு

### 2014

பொதுநலவாய விளையாட்டுப் போட்டியில் வேல்சுக்காகப் போட்டியிட்டு நீளம் தாண்டுதலில் ஏழாவது இடத்தில் பதக்கங்களை வென்றார்.  
பின்னர் ஐபிசி ஐரோப்பியப் போட்டிகளில் பங்கேற்றார். அங்கு 100 மீட்டர் ஓட்டத்தில் தனிப்பட்ட வீரர் சோபி ஆன், உருசியாவின் மார்கரிட்டா கோன்சரோவா ஆகியோருக்கு பின்னால் வந்து வெண்கலத்தை வென்றார்.  
இவர் டி35-38 வகைப்பாடு ரிலே அணியின் இரண்டாவது கட்டத்தில் ஓடினார். இதில் பெத்தானி உட்வார்ட், சோபி ஆன் மற்றும் ஜென்னி மெக்லொக்லின் ஆகியோர் இவருடன் ஓடினார். இந்த அணி 53.84 நிமிடங்கள் என்ற புதிய பிரிட்டிசு சாதனையில் உருசியாவுக்கு பின்னால் வந்து வெள்ளியை வென்றது.
# ரோரோ சரக்கு இரயில் சேவை

**ரோ-ரோ சரக்கு இரயில் சேவை** (**Roll On-Roll Off goods train service**), இந்தியாவில் சரக்கு தொடருந்துகளில் சரக்குகள் ஏற்றிய லாரிகளை ஓட்டுனர் & துப்பரவாளருடன் ஒரிடத்திலிருந்து, மற்றொரு இடத்திற்கு ஏற்றிச் செல்வதாகும். இவ்வகையான ரோரோ சரக்கு இரயில் சேவை கொங்கண் இரயில்வேயில் கொச்சி - மங்களூர் - மும்பை இடையே சில ஆண்டுகளாக நடைபெற்று வருகிறது.  
கொரோனா பெருந்தொற்று காரணமாக, சரக்குகளை கர்நாடகாவின் பெங்களூர் முதல் மகாராட்டிரா மாநிலத்தின் சோலாப்பூர் வரை 682 கிலோ மீட்டர் தொலவிற்கு விரைவாக, குறைந்த கட்டணத்தில் கொண்டு செல்வதற்கு ரோரோ சரக்கு இரயில் சேவைகள் 20 ஆகஸ்டு 2020 முதல் நடைமுறைக்கு வந்துள்ளது. இந்த இரயில் தர்மவரம், குண்டக்கல், ராய்ச்சூர் மற்றும் வாடி வழியாக மகாராஷ்டிராவின் சோலாப்பூர் அருகே பேல் என்ற இடத்தை சென்றடையும். இவ்வாறு தென் மேற்கு ரயில்வே தெரிவித்து உள்ளது.தென்னக இரயில்வேயின் பாலக்காடு கோட்டத்தில், ரோ-ரோ சரக்கு இரயில் சேவை, மங்களூர் அருகே உள்ள தோக்கூர் -சோரனூர் இடையே ஆகஸ்டு 2020 முதல் நடைமுறைக்கு வந்துள்ளது.
# ரோரோ சரக்கு இரயில் சேவை

## நன்மைகள்

ரோ-ரோ சேவை என்பது சரக்கு இரயில்களில் சரக்கு லாரிகளை ஏற்றிச் செல்வது ஆகும். இந்த ரயில்களில் ஏற்றப்படும் லாரிகளில் அதன் டிரைவர் மற்றும் துப்பரவாளர் பயணிப்பர். அந்தந்த லாரிகள் பயணிக்க வேண்டியகுறிப்பிட்ட ரயில் நிலையம் வந்த உடன் லாரிகள் இறக்கி விடப்படும். இதற்கு ரோ-ரோ (ரோல் ஆன்-ரோல் ஆப்) என்பர்.  
இந்த சரக்கு இரயில்களில் ஒரே நேரத்தில் 42 சரக்கு லாரிகளை ஏற்றிச் செல்ல முடியும். இதனால் சலைகளில் விபத்துக்கள் குறைவதுடன் எரிபொருள் சேமிப்பு,சாலை பாதுகாப்பில் முன்னேற்றம், காற்று மாசுபாடு குறைவு, சாலை போக்குவரத்தை விட செலவு குறைவு போன்றவை மட்டுமல்லாது அத்தியாவசிய பொருட்கள், விரைவில் அழகக்கூடிய பழங்கள், காய்கறிகள் போன்ற உணவுபொருட்கள் மற்றும் சிறிய சரக்குகளை விரைவாக கொண்டு செல்ல உறுதி செய்யப்டகிறது. மேலும் ஒரு டன் எடைக்கு போக-வர கட்டண்மாக ரூபாய் 2700 மட்டும் வசூலிக்கப்படுகிறது. ஒரு லாரியில் 30 டன் சரக்கு ஏற்ற அனுமதிக்கப்படுகிறது. லாரி ஓட்டுனர் & துப்பரவாளர்கள் செல்ல வேண்டிய இடம் வரை இரண்டாம் வகுப்பு பயணச்சீட்டிற்கு கட்டணம் செலுத்தினால் போதுமானது.
# புரந்தர் உடன்படிக்கை (1776)

**புரந்தர் உடன்படிக்கை** (**Treaty of Purandar**) 1 மார்ச் 1776 அன்று மராத்தியப் பேரரசின் பேஷ்வாவிற்கும், கிழக்கிந்திய கம்பெனியின் குழுவினருக்கும் இடையே கொல்கத்தாவில் கையெழுத்து ஆனது.  
புரந்தர் உடன்படிககியின் படி, மராத்தியர்கள் சால்சேட் தீவு மற்றும் பரூச் ஆகிய்வைகளை ஆங்கிலேயர்களுக்கு விட்டுக்கொடுத்தனர்.இந்த உடன்படிக்கையில் பிரித்தானிய ஆளுநர் வாரன்ஹேஸ்டிங்ஸ் சார்பில் கர்ணல் அப்டனும், மராத்தியப் பேரரசின் சார்பில் பேஷ்வா நானா பட்னாவிசும் கையொப்பமிட்டனர். பிறகு சவாய் மாதவ ராவை புது பேஷ்வாவாக ஆங்கிலேயர் அங்கீகரித்தனர். மேலும் மராத்தியர்கள் பிரெஞ்சுக் கிழக்கிந்தியக் கம்பனி இந்தியாவில் செயல்படுவதை ஏற்கவில்லை.
# புரந்தர் உடன்படிக்கை (1776)

## இதனையு காண்க

- புரந்தர் உடன்படிக்கை (1665)
# கத்ரீனா கர்ட்

**கத்ரீனா கர்ட்** (Katrina Hart) (பிறப்பு:1990 மே 17) 2010 பொதுநலவாய விளையாட்டுப் போட்டியில் பெண்கள் 100 மீ டி 37 வகைப்பாடு (பெருமூளை வாதம் கொண்ட விளையாட்டு வீரர்கள்) போட்டியில் இங்கிலாந்துக்காக தங்கப்பதக்கம் வென்ற ஒரு ஆங்கில விளையாட்டு வீரர் ஆவார். இவர் 2008 கோடைக்கால இணை ஒலிம்பிக்கில் போட்டியிட்டார். ஆனால் காயம் மூலம் பின்வாங்க வேண்டிய கட்டாயம் ஏற்பட்டது. மேலும் ஐபிசி தடகள உலகப் போட்டிகளில் பல பதக்கங்களை வென்றுள்ளார்.
# கத்ரீனா கர்ட்

## ஆரம்ப கால வாழ்க்கை

இவர் இங்கிலாந்தின் பர்மிங்காமில் 1990 17 இல் பெருமூளை வாதத்துடன் பிறந்தார். இவர் பெர்சோர் உயர்நிலைப் பள்ளியில் பயின்றார். மேலும் 14 வயதில் ஓட ஆர்ம்பித்தார். ஒரு வருடம் கழித்து 2005 ஆம் ஆண்டு நடந்த ஐரோப்பியப் போட்டிகளில் டி37 வகைப்பாடு 100மீட்டர் ஓட்டத்தில் வெண்கலப் பதக்கம் வென்று, பிரிட்டிசு அணியின் இளைய உறுப்பினரானார்.
# கத்ரீனா கர்ட்

## விளையாட்டு வாழ்க்கை

2007 ஆம் ஆண்டில், டி 37 வகை 100மீட்டர் ஓட்டத்தில் உலகின் இரண்டாவது வேகமான இடத்தைப் பிடித்தார் . டி37 200 மீட்டர் ஓட்டத்தில் மூன்றாவது வேகமான இடத்தைப் பிடித்தார். 2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கிற்கு இவர் பிரிட்டிசு அணிக்கு தேர்வு செய்யப்பட்டார். 100மீட்டர் இறுதிப் போட்டிகளில் ஓடும்போது இவரது தொடை எலும்புக்கு காயம் ஏற்பட்டது. ஏழாவது இடத்தில் வந்தார். அதன் விளைவாக 200மீட்டரிலிருந்து விலகினார்.  
இதற்கு பிறகு இவர் பாத் பல்கலைக்கழகத்தில் பயிற்சி பெற சென்றார். இவர் 2010 பொதுநலவாய போட்டிகளில் இங்கிலாந்துக்காக போட்டியிட்டார். அங்கு டி 37 வகைபாட்டில் 100மீட்டர் ஓட்டத்தில் தங்கப்பதக்கம் வென்றார். இது இவரது முதல் பெரிய சர்வதேச வெற்றியாகும். மேலும் இவர் ஒரு புதிய தனிப்பட்ட சிறந்த நேரத்தை 14.75 விநாடியாக நிர்ணயித்தார். இவர் 2011 ஐபிசி தடகள உலகப் போட்டியில்மூன்று பதக்கங்களை வென்றார். இது டி 37 வகை 200 மீட்டரில் இல் தங்கமும், டி 37 வகை 100 மீட்டரிலும், டி35-டி38 வகை 4x100 மீ ரிலேவிலும் வெண்கலம் வென்றார். 2012 ஆம் ஆண்டில் நடந்த ஐரோப்பியப் போட்டிகளில், டி 37 வகை 100மீட்டர், 200 மீட்டர் ஆகிய இரண்டிலும் வெண்கலப் பதக்கங்களை வென்றார்.
# கத்ரீனா கர்ட்

## தனிப்பட்ட வாழ்க்கை

இவர் 2011 ஆம் ஆண்டில் பாத் பல்கலைக்கழகத்தில் விளையாட்டு செயல்திறன் பட்டம் பெற்றார். பறவைகளின் மீதான பயமான ஆர்னிடோபோபியாவால் அவதிப்பட்டாலும், இவர் "குருவி" என்று செல்லப்பெயர் பெற்றார். அவர் பர்மிங்காம் நகர கால்பந்து அணியின் ஆதரவாளர் ஆவார்.
# ஆட்ரியா சாண்டோஸ்

**ஆட்ரியா சாண்டோஸ்** (Ádria Santos) (பிறப்பு: 1974 ஆகத்து 11) பிரேசிலிலிருந்து வந்து இணை ஒலிம்பிக் விளையாட்டுக்களில் விரைவோட்டத்தில் விளையாடி ஓய்வுபெற்ற வீரர் ஆவார். குறைந்த அளவில் பார்வையற்றவராகப் பிறந்த இவர் 1994 க்குள் பார்வையை முற்றிலுமாக இழந்தார். 1988 முதல் 2008 வரை தொடர்ச்சியாக ஆறு இணை ஒலிம்பிக்கில் டி 11 வகை போட்டிகளில் பங்கேற்ற இவர் ஒவ்வொரு சந்தர்ப்பத்திலும் குறைந்தது ஒரு பதக்கத்தை வென்றார். 2016 கோடைகால இணை ஒலிம்பிக்க்கின் ஆரம்ப விழாவில் இறுதி ஒலிம்பிக் ஜோதியை தாங்கினார்.  
2003 ஆம் ஆண்டில் இவர்தனது வழிகாட்டியாகவும் பயிற்சியாளராகவும் பணியாற்றிய முன்னாள் போல் வால்டர் ரபேல் என்பவரை மணந்தார். இந்தத் தம்பதியருக்கு பார்பரா என்ற ஒரு மகள் உள்ளார்.
# ஆட்ரியா சாண்டோஸ்

## ஆரம்ப வரலாறு

1974 ஆம் ஆண்டில் பிறந்த பார்வைக் குறைபாட்டால் பாதிக்கப்பட்ட இவர் பி 2 பிரிவில் விரைவோட்ட வீர்ரராக அறிமுகமானார் (தனது 14 வயதில், 1988 ஆம் ஆண்டில் சியோல் இணை ஒலிம்பிக் போட்டிகளில் பார்வையற்றவர் பிரிவில் அறிமுகமானார்) 1994 ஆம் ஆண்டில், கண்பார்வையின் மொத்த இழப்பு காரணமாக, இவர் முழுமையான பார்வைக் குறைபாடு (டி 10, பின்னர் டி 11) பிரிவில் தனது வாழ்க்கையைத் தொடர்ந்தார். இவரது ஓட்டங்களில் 100 மீட்டர், 200 மீட்டர், 400 மீட்டர், மிகவும் அரிதாக 800 மீட்டர், 4 × 100 மீட்டர் ரிலே ஆகியவை அடங்கும்.  
1988 முதல் 2008 வரை கோடைகால இணை ஒலிம்பிக் போட்டிகளின் அனைத்து பதிப்புகளிலும் பங்கேற்ற இவர் 13 பதக்கங்களைப் பெற்றார். அவற்றில் 4 தங்கம், 8 வெள்ளி, ஒரு வெண்கலம். இவர் 1994 முதல் 2011 வரை இணை ஒலிம்பிக் தடகள உலகப் போட்டிகளின் பல்வேறு பதிப்புகளிலும், பரப்பன்-அமெரிக்க விளையாட்டுகளின் மூன்று பதிப்புகளிலும் போட்டியிட்டு, தொடர்ந்து மேடையைப் பெற்றார். 2011 ஆம் ஆண்டில் இவருக்கு நடந்த ஒரு அறுவை சிகிச்சையைத் தொடர்ந்து இவரது சர்வதேச தடகள வாழ்க்கையை முடிவுக்கு வந்தது.  
2012 ஆம் ஆண்டில் சர்வதேச இணை ஒலிம்பிக் அமைப்பிலும், பிரேசிலிய இணை ஒலிம்பிக் அமைப்பிலும், கிளோடோல்டோ சில்வா என்பவருடன் சேர்ந்து பிரேசிலைப் பிரதிநிதித்துவப்படுத்தினார். இலண்டனில் நடந்த இணை ஒலிம்பிக் போட்டிகளின் தொடக்க விழாவில் (ஆகத்து 29) அணிவகுத்துச் சென்றார். மேலும், இரண்டு விளையாட்டு வீரர்களும் ஒலிம்பிக் ஜோதியை ஏந்திச் சென்றனர்.
# கல்கி (2017 குறும்படம்)

**கல்கி** 2017 தமிழ் மொழி குறும்படம் கிஷோர் மற்றும் யாஸ்மின் பொன்னப்பா முன்னணி வேடங்களில் நடித்துள்ளனர். இப்படத்தை திலீப் குமார் இயக்கியுள்ளார், திரைப்பட விமர்சகர் பரத்வாஜ் ரங்கன் எழுதியுள்ளார். படம் 17 மே 2017 அன்று வெளியிடப்பட்டது.
# கல்கி (2017 குறும்படம்)

## நடிகர்கள்

- கிஷோர்
- கல்கியாக யாஸ்மின் பொன்னப்பா மற்றும் ராதிகா (இரட்டை வேடங்கள்)
- மித்ரபூமி சரவணன்
# கல்கி (2017 குறும்படம்)

## விமர்சனம்

இந்தியா டுடே ஐந்து நட்சத்திரங்களில் மூன்று நட்சத்திரங்கள் இந்த திரைப்படத்திற்க்கு கொடுத்து.
# அமேர்

**அமேர் அல்லது ஆம்பர்** (**Amer** or Amber), இந்தியாவின் இராஜஸ்தான் மாநிலத்தின் ஜெய்ப்பூர் மாவட்ட நிர்வாகத் தலைமையிட நகரமான செய்ப்பூர் மாநகராட்சியின் ஒரு பகுதியாகும். முன்னர் இது ஆம்பர் இராச்சியத்தின் தலைநகராக இருந்தது. இங்கு இராசபுத்திரர்கள் கட்டிய அழகிய ஆம்பர் கோட்டை உலகப் பாரம்பரியக களங்களில ஒன்றாக உள்ளது. முகலாயப் பேரரசர் அவுரங்கசீப்பின் தக்காணப் பகுதியின் முக்கிய படைத்தலைவர்களில் ஒருவரான ஜெய்ப்பூர் இராச்சியத்தின் மன்னர் முதலாம் ஜெய் சிங் விளங்கினார். புரந்தர் உடன்படிக்கையில், முதலாம் ஜெய்சிங் மற்றும் சிவாஜி கையொப்பமிட்டனர்.
# அமேர்

## வரலாறு

யிலிருந்து நகரம் மற்றும் கோயிலின் காட்சி]]  
ஜெய்கர் கோட்டை அருகே இராஜா கல்கி தேவன் 1036-இல் அமேர் நகரத்தில் தனது இராச்சியத்தின் தலைநகராக மாற்றினார். 1037-இல் கட்ச்வாகா குல இராஜபுத்திர குலத்தினர் அமேரை கைப்பற்றினர். அமேர் நகரத்தின் ஆம்பர் கோட்டையை இராஜா மான் சிங் என்பவரால் கட்டப்பட்டது. மான் சிங்கின் பேரன் இரண்டாம் ஜெய் சிங் அமேர் நகரத்தின் தெற்கே 9 கிலோ மீட்டர் தொலைவில் ஜெய்ப்பூர் நகர அரண்மனையை நிறுவினார். மேலும் இவர் ஹவா மஹால், ஜல் மகால், ஜந்தர் மந்தர் (ஜெய்ப்பூர்),ஜெய்கர் கோட்டை மற்றும் நாகர்கர் கோட்டைகளை நிறுவினார். மகாராஜா ஜெய் சிங் நினைவாக ஜெய்ப்பூர் நகரத்திற்கு என பெயரிடப்பட்டது.
கட்ச்வாகா இராஜபுத்திர குலத்தினருக்கு ஜெய்ப்பூர் நகரம் 1727 முடிய தலைநகரமாக இருந்தது.
# அமேர்

## இதனையும் காண்க

- ஜெய்பூர் இராச்சியம்
# அட்லாண்டிக் துருத்தி மீன்

**அட்லாண்டிக் துருத்தி மீன் (*Aulostomus strigosus***)(அல்லது தவறாக **அட்லாண்டிக் கார்னட்மீன்)** அல்லோஸ்டோமிடே குடும்பத்தினைச் சார்ந்த துருத்தி மீன் இனமாகும். இம்மீன் கிழக்கு அட்லாண்டிக் பெருங்கடலில் மவுரித்தேனியா முதல் நமீபியா வரை ஆழமற்ற கடலோர நீர்ப்பகுதிகளில் காணப்படும் வெப்பமண்டல கடல் மீனாகும். மற்ற துருத்தி மீன்களைப் போலவே, இவை சிறிய மீன்களை உணவாகச் சாப்பிடுகின்றன. இரைதேடும்போது மீன்களை வேட்டையாடும் பிற உயிரிகளை மறைவாகப் பயன்படுத்திக்கொள்கின்றன.  
*அல்லோஸ்டோமசு ஸ்டிரிங்கோசசு, அல்லோஸ்டோமசு* மேகுளோடசு சிற்றினத்துடன் நெருங்கிய உறவுடையதாகக் கண்டறியப்பட்டுள்ளது. எனவே இச்சிற்றினம் தென்கிழக்கு பசிபிக் கடல் பகுதிக்கு அட்லாண்டிக் பகுதியிலிருந்து வந்ததாகக் கூறப்படும் கருத்தினை ஆதரிப்பதாக உள்ளது.
# அட்லாண்டிக் துருத்தி மீன்

## விளக்கம்

துருத்தி மீன் நீண்ட குழாய் போன்ற உடலின் நுனிப்பகுதியில் மேல்நோக்கிய வாயுடன் நீண்ட தலையினைக் கொண்டவை.  
இம்மீன்கள் கலவியின் போது துணையினை ஈர்க்கவும், சூழலில் மறையவும் தன்னுடைய நிறத்தினை மாற்றிக்கொள்ள அபரிமிதமான நிறம் மாற்றும் தன்மையினைக் கொண்டுள்ளது. பழுப்பு அல்லது நீலம், பச்சை அல்லது ஆரஞ்சு நிற தோற்றங்கள் அல்லது அதன் இடைநிலைகள் பெரும்பாலும் காணப்படும் வண்ணங்கள். இது வெளிர் நிறமாகவும், செங்குத்து மற்றும்/அல்லது கிடைமட்ட கோடுகளாகவோ அல்லது உடலில் ஒழுங்கற்ற அடர் புள்ளிகளுடன் கோடுகளாகக் காணப்படும். முதுகுபுற மற்றும் வால் துடுப்புகள் பகுதி ஒளி ஊடுருவும் தன்மையுடன் முன்பகுதியில் கருப்பு நிறப் புள்ளியுடன் இருக்கும். பொதுவாக இதன் உடலில் நான்கு வெள்ளை புள்ளிகள், முதுகு துடுப்பு மற்றும் வால் துடுப்புகளுக்கு இடையிலும்; மூன்று வெள்ளை செங்குத்து கோடுகள் வால் துடுப்பிலும், கருமைநிற புள்ளி வால் துடுப்பிலும் காணப்படும்.  
இதன் அதிகபட்ச நீளம் 75 செ.மீ.
# அட்லாண்டிக் துருத்தி மீன்

## வாழ்விடமும் நடத்தையும்

*ஆலோஸ்டோமஸ் ஸ்ட்ரைகோசஸ்* என்பது அடிமட்டவாழ் மீன் இனமாகும். இவை கடலோரப் பகுதிகளில் உள்ள பாறை, பவளப் பாறை பகுதிகளில் காணப்படும். இதனுடைய முக்கிய இரையானது மீன் ஆகும். இவை பாறைகளின் மீது காணப்படும் விலங்குகளையும் உண்பதாக நம்பப்படுகிறது. *ஏ. ஸ்ட்ரைகோசஸ்* பிற மீன் கூட்டங்களை பின் தொடர்ந்து செல்லும் மீன்களாகும். தாவரங்களை உண்ணும் பெரிய மீன்களைப் பின் தொடர்ந்து செல்வதால் இம்மீன்களுக்குத் தக்க பாதுகாப்பும், தேவையான உணவும் கிடைக்கின்றது. சிறிய இரையினை வேட்டையாடும்போது உடலினை செங்குத்தாகவும் தலையினை கீழ்நோக்கியும் உள்ளவாறு வைத்துக்கொண்டிருக்கும். தக்க இரை இதனருகில் வரும்போது தாக்கிப்பிடித்துவிடும்.  
பல மீன்களைப் போலவே, துருத்தி மீன்களும் ஒரு விரிவான இனக்கவர்ச்சி செயல்களை மேற்கொள்கின்றன. தம்முடைய நிறத்தினை மாற்றியமைத்து துணையினை கவர்கின்றது.  
வெர்டி முனைத் தீவுகளில் காணப்படும் *பாண்டிஓன் கெலியாட்சு* மீன்களுக்கு *ஏ ஸ்டிரிங்கோசசு* அடிக்கடி இரையாகிறது
# அட்லாண்டிக் துருத்தி மீன்

## பரவல்

கிழக்கு அட்லாண்டிக்கின் வெப்பமான நமீபியாவிலிருந்து மவுரித்தேனியா வரையிலும், மடிரா சார்ந்த மாகேரோனிசியன் தீவுகள், கேப் வெர்டே தீவுகள் மற்றும் கேனரி தீவுக<nowiki/>ளிலும் காணப்படுகிறது. பிரேசிலின் எஸ்பிரிட்டோ சாண்டோ மற்றும் செயின்ட் பால்ஸ் பாறைகளிலும் இந்த இனங்கள் பதிவு செய்யப்பட்டுள்ளன; ஆனால் இவை *ஏ. மாகுலட்டசுடன்* தவறாக அடையாளம் காணப்பட்டதாக இருக்கலாம்.
# முதலாம் ஜெய் சிங்

**மகாராஜா ஜெய் சிங்** (**Maharaja Jai Singh**) (15 சூலை 1611 – 28 ஆகஸ்டு 1667) இந்தியாவின் இராஜஸ்தான் மாநிலத்தின் ஜெய்ப்பூர் இராச்சியத்தின் (முன்னர் அமேர்) மன்னரும், முகலாயப் பேரரசின் முக்கியப் படைத்தலைவர்களில் ஒருவரும் ஆவார். இவர் ஜெய்ப்பூர் இராச்சியத்தை 1614 முதல் 1621 முடிய 7 ஆண்டுகள் ஆட்சி செய்தவர். இவர் அக்பர் அவையில் இருந்த மான் சிங்கின் பேரன் ஆவார்.  
புரந்தர் போரின முடிவின் போது சிவாஜியுடன் செய்து கொன்ட புரந்தர் உடன்படிககையில், முகலாயப் பேரரசின் சார்பாக முதலாம் ஜெய் சிங் கையொப்பமிட்டார்.  
மன்னர் முதலாம் ஜெய் சிங் மற்றும் மேவார் இராச்சிய மன்னர் கஜ சிங் அமர்ந்திருக்கும் ஓவியம், 1630.]]
# முதலாம் ஜெய் சிங்

## இதனைய்ம் காண்க

- புரந்தர் உடன்படிக்கை (1665)
- அமேர்
- ஜெய்பூர் இராச்சியம்
- இரண்டாம் ஜெய் சிங்
# பொன்முடி மலை

**பொன்முடி** (*Ponmudi*) என்பது இந்தியாவின், கேரளத்தின் திருவனந்தபுரம் மாவட்டத்தின் பெரிங்கமால பஞ்சாயத்தில் உள்ள ஒரு மலை வாழிடமாகும் . இது திருவனந்தபுரம் நகரத்திலிருந்து வடகிழக்கில் 53 கி.மீ. தொலைவிலும், வற்கலை கடற்கரைக்கு தென்கிழக்கில் 78 கி.மீ. தொலைவிலும், கோவளம் கடற்கரையிலிருந்து வடகிழக்கில் 69 கி.மீ. தொலைவில் 1,100 மீ (3,600 அடி) உயரத்திலும் அமைந்துள்ளது. பொன்முடி சிகரமானது அரபிக்கடலுக்கு இணையாக செல்லும் மேற்கு தொடர்ச்சி மலையின் ஒரு பகுதியாகும். பொன்முடி கேரளத்தின் காஷ்மீர் என்றும் அழைக்கப்படுகிறது, இது தென்னிந்தியாவில் பிரபலமான தேனிலவு இடமாகும். பொன்முடியின் சாதாரண வெப்பநிலை 18 முதல் 25&nbsp;°C (64 மற்றும் 77&nbsp;°F) வரை இருக்கும்.
# பொன்முடி மலை

## சுற்றுலா

பொன்முடியானது திருவனந்தபுரத்துடன் இரு நெடுஞ்சாலைகள் (SH2 & SH 45) மூலம் இணைக்கப்பட்டுள்ளது. பொன்முடிக்கு போகும் பாதையில் கடைசி 18 கி.மீ தொலைவுக்கு அதாவது அனாபராவிலிருந்து இயற்கை காட்சிகள் நிறைந்து உள்ளன. ஏனெனில் இந்த பாதை மலைகள் மற்றும் தேயிலைத் தோட்டங்கள் வழியாகச் செல்கிறது. வாகனங்கள் 22 கொண்டை ஊசி வளைவுகளைத் தாண்டி செல்ல வேண்டியிருப்பதால் இந்த நீளமான பயணம் ஒரு பரபரப்பான அனுபவத்தை அளிக்கிறது. பொன்முடி மலையேற்றத்திற்கான பிரபலமான இடமாகும். இங்கு நிலவும் காலநிலை ஆண்டு முழுவதும் இனிமையானது.  
பொன்முடிக்கு அருகிலுள்ள மற்ற இடங்களாக பொன் பள்ளத்தாக்கு (கோல்டன் வேலி) மற்றும் ஏராளமான சிற்றோடைகள் ஓடுவதைக் காண இயலும், சில சாலையின் குறுக்கே கூட செல்லும். இந்த பசுமையான வனப்பகுதியில் வெப்பமண்டல தாவரங்கள் உள்ளன. பல்வேறு வகையான காட்டுயிர்கள் மலைகளில் வாழ்கின்றன. பொன் பள்ளத்தாக்கானது மலைகளின் காட்சிகள் மற்றும் கல்லாறு காட்சிகளை அளிக்கிறது.  
பொன்முடியில் அமைந்துள்ள சில குறிப்பிடத்தக்க சுற்றுலா தலங்கள் பெப்பாரா வனவிலங்கு சரணாலயம், எக்கோ பாயிண்ட் என்னும் எதிரோலி முனை மற்றும் பல்வேறு மலையேற்ற இடங்கள் போன்றவை ஆகும். மூடுபனி நிறைந்த பள்ளத்தாக்குகள், குறிப்பாக கல்லாற்றின் அருகிலுள்ள பொன் பள்ளத்தாக்கு, சுற்றுலாப் பயணிகளை ஈர்க்கின்றன. அங்கு பயணிகள் மான் பூங்காவையும், மரத்தாலும் கற்கலாலும் கட்டபட்ட குடிசைகளை பளிசிடும் வண்ணங்களில் காணலாம். மலை வாசஸ்தலத்திலிருந்து சுமார் 1.5 &nbsp; கி.மீ. தொலைவில் பொன்முடி அருவி உள்ளது. &nbsp; பொன்முடி ரிசார்ட்டிலிருந்து சுமார் 3 கி.மீ., தொலைவில் மான் பூங்கா உள்ளது. இப்பகுதியின் மற்றொரு சுற்றுலா தலமான மீன்முட்டி அருவி கல்லறு பிரதான சாலையில் இருந்து சுமார் 3 கி.மீ. தொலைவில் அமைந்துள்ளது. பொன்முடியின் புறநகரில் அமைந்துள்ள பெப்பாரா வனவிலங்கு சரணாலயம் 53 கி.மீ. 2 (20 சதுர மைல்) பரப்பளவில் பரவியுள்ளது. இந்த சரணாலயத்தில் ஆசிய யானைகள், கடம்பமான், சிறுத்தைகள், சொலைமந்தி, மலபார் சாம்பல் இருவாயச்சி போன்ற பல வகையான காட்டு விலங்குகள் மற்றும் பறவைகளுக்கு இடமாக உள்ளது.  
இப்பகுதியில் உள்ள மற்றொரு முக்கிய ஈர்ப்பு மேற்குத் தொடர்ச்சி மலையின் மிக உயரமான சிகரங்களில் ஒன்றான அகத்தியர்கூடம் ஆகும். இது 1868 மீட்டர் உயர்ந்த சிகரமாகும். இந்த சிகரம் அதன் வனப்பகுதிக்கு பெயர் பெற்றது, மேலும் வனத்துறையின் அனுமதியுடன் மட்டுமே இந்த சிகரத்துக்குச் செல்ல முடியும்.
# பொன்முடி மலை

## சூழலியல்

பொன்முடியின் நிலப்பரப்பானது பள்ளத்தாக்குகள், குன்றுகள், வனப்பகுதிகள், தோட்டங்கள் போன்றவை ஒன்றிணைந்ததாக உள்ளது. பொன்முடி மலை பல்லுயிர் பெருக்கத்திற்கு முக்கியமான பகுதியாக உள்ளது. இது இப்பகுதியின் சுற்றுச்சூழல் சமநிலையை பராமரிப்பதில் முக்கியப் பங்கு வகிக்கிறது. பொன்முடியில் 283 வகையான பறவைகளுக்கு அடைக்கலமளிக்கிறது, அவற்றில் பல ஆபத்துக்கு உள்ளானவை மற்றும் அச்சுறுத்தலுக்கு உள்ளானவை. இந்த பிராந்தியத்தில் காணப்படும் பறவைகள் வண்ணந்தீட்டியக் காடை, மலபார் சாம்பல் இருவாச்சி, வயநாட்டுச் சிரிப்பான், அகன்ற வால் புல் பறவை, நீலகிரி நெட்டைக்காலி ஆகியவை அடங்கும். பொன்முடியின் புல்வெளிகள் பரந்த வால் கொண்ட புல் பறவையின் இனப்பெருக்க இடம் ஆகும், இது அச்சுறுத்தலுக்குட்பட்ட இனமாகும். கேரளத்தில் உள்ள 483 பறவை இனங்களில் ஐம்பத்தொன்பது சதவீதம் பொன்முடியில் காணப்படுகின்றன. மேற்குத் தொடர்ச்சி மலையில் காணப்படும் 16 வகையான பறவைகளில், 15 பொன்முடியில் உள்ளன. மேற்குத் தொடர்ச்சி மலையில் உள்ள 332 வகையான பட்டாம்பூச்சிகளில், 195 இங்கு காணப்படுகின்றன. மேற்குத் தொடர்ச்சி பலைகளில் காணக்கூடிய 37 பட்டாம்பூச்சி இனங்களில், 24 பொன்முடியில் காணப்படுகின்றன. இதேபோல், பொன்முடி பல வகையான ஊர்வன மற்றும் நிலநீர் வாழ்வனவற்றிற்கு இடமளிப்பதாக உள்ளது. இதில் மிகவும் ஆபத்துக்கு உள்ளான இதில் திருவிதாங்கூர் ஆமை, மலபார் கிளைடிங் தவளை, மலபார் மரத்தேரை ஆகியவை அடங்கும். பொன்முடி மலை உச்சியில் நீலகிரி வரையாடுகள் காணப்படுகின்றன.
# பொன்முடி மலை

## கல்லாறு மற்றும் மீன்முட்டி அருவி

பொன்முடி மலைவாசத்தலத்திற்கு செல்லும் வழியில் கல்லர் அமைந்துள்ளது, கல்லர் என்ற பெயரானது கல்லாறு ஆற்றின் பெயரிலிருந்து உருவானது. இது இப்பகுதி வழியாக பாய்கிறது. இது கல்+ஆறு என்னும் சொற்களின் சேர்க்கையாகும். இந்த ஆறானது கவர்ச்சிகரமான, வட்ட வடிவ கற்பாறைகள் மற்றும் கூழாங்கற்களுக்காக மிகுதியாக அறியப்படுகிறது. இங்கே வருபவர்கள் குளிர்ந்த தெளிவான நீரில் மூழ்கி குளித்துவிட்டு போகலாம், மேலும் இந்த பகுதியில் ஆற்றின் ஒரு நல்ல விரைவோட்டங்களையும், சிறிய குளங்களையும் பார்க்கலாம்.  
மீன்முட்டி அருவியானது பொன்முடி மலைகளுக்கு அருகில் அமைந்துள்ள முக்கிய இடங்களில் ஒன்றாகும், இந்த அருவி &nbsp; திருவனந்தபுரத்திலிருந்து சுமார் 45 கி.மீ. தொலைவில் அமைந்துள்ளது. இந்த அருவி கல்லர்-பொன்முடி சாலையில் இருந்து சுமார் 3 கி.மீ. தொலைவில் உள்ளது. இந்த இடத்தை அடைவதற்கு, வனத்துறையின் சிறப்பு அனுமதியைப் பெற்று, அடர்ந்த காடுகள் வழியாகச் செல்லும் நீண்ட மலையேற்றத்தை மேற்கொள்ள வேண்டும். அருவிக்கு சுற்றுலா குழுக்களுடன் ஒரு வழிகாட்டி அனுப்பப்படுவார். கல்லாறில் வனப் பாதுகாப்புக் குழுவாக விளங்கும் கல்லறு வன சமரக்ஷனா சமிதியில் மலையேற்றத்திற்கான வசதிகள் அளிக்கபடுகின்றன.
# பொன்முடி மலை

## போக்குவரத்து

### சாலை போக்குவரத்து

- பொன்முடி மலைவாசத்தலம் திருவனந்தபுரம் மற்றும் கேரளத்துடன் பெருமளவில் சாலைகள் மூலம் இணைக்கப்பட்டுள்ளது. திருவனந்தபுரம் மற்றும் நெடுமங்கடில் உள்ள பிரதான பேருந்து நிலையங்களிலிருந்து குறிப்பிட்ட இடைவெளியில் பேருந்துகள் இயக்கப்படுகின்றன. திருவனந்தபுரம் வானூர்தி நிலையம் மற்றும் மத்திய தொடருந்து நிலையத்திலிருந்து வாடகை தானுந்துகள் கிடைக்கின்றன.
# பொன்முடி மலை

## போக்குவரத்து

### நொடருந்து

- அருகிலுள்ள தொடருந்து நிலையம் திருவனந்தபுரம் மத்திய ரயில் நிலையம் .
# பொன்முடி மலை

## போக்குவரத்து

### வானூர்தி

- அருகிலுள்ள வானூர் திருவனந்தபுரம் பன்னாட்டு வானூர்தி நிலையம் .
# இரு பட்டை பச்சோந்தி

***பர்சிபர் பால்டேட்டசு*** (*Furcifer balteatus*) என்றழைக்கப்படும் இரு பட்டை பச்சோந்தி அல்லது மழைக்காட்டு பச்சோந்தி இனம் மடகாசுகர் பகுதியில் மட்டுமே வசிக்கக்கூடியதாகும். இதனை 1851ஆம் ஆண்டு ஆண்ட்ரே மேரி கான்சுடன்ட் டுமரில் மற்றும் கேப்ரியல் பிப்ரான் போன்றவர்கள் விவரித்தனர்.
# இரு பட்டை பச்சோந்தி

## பரவல் மற்றும் வாழ்விடம்

*பர்சிபெர் பால்டெட்டாசு* மடகாஸ்கரின் தென்கிழக்கு பகுதிகளில் மட்டுமே காணப்படுகிறது. சூழல் வெப்பநிலை வரையும், ஆண்டு மழையளவு 4000 மில்லி மீட்டராக உள்ள ரனோமபானாவில் இந்த பச்சோந்தியினைக் காணலாம். இந்த பச்சோந்திகள் பரப்பில் தொடர்ச்சியற்ற பரவலைக்கொண்டது. இயற்கை பாதுகாப்புக்கான சர்வதேச ஒன்றிய தகவலின்படி இதன் எண்ணிக்கை குறைந்து வருவதாக நம்பப்படுகிறது. இந்த பச்சோந்திகள் பெரும்பாலும் கடல்மட்டத்திலிருந்து சுமார் உயரத்தில் வாழ்கின்றன. இது ஓர் அரிய இனம், பெரும்பாலான நேரங்களில் தனித்த நிலையிலே காணப்பட்டுள்ளன. ஐ.யூ.சி.என் ஆபத்தான உயிரினமாக மதிப்பிடப்பட்டுள்ளது. இந்த பச்சோந்தி பொதுவாக இரண்டு-பட்டைகள் கொண்ட பச்சோந்தி அல்லது மழைக்காட்டு பச்சோந்தி என்று அழைக்கப்படுகிறது.
# இரு பட்டை பச்சோந்தி

## வகைப்பாடு

இந்த இனத்தினை ஆரம்பத்தில் டுமரில் & டுமரில் 1851: 32 இல் டுமரில் மற்றும் பிப்ரான் ஆகியோரால் விவரிக்கப்பட்டது. 1865இல் கிரேயால் இது *டிக்ரானோசரா பைபர்கா வர்* கிராசிகார்னிசு என விவரிக்கப்பட்டது *.* மீண்டும் 1865 இல் கிரே *கெமிலியான் பேல்டெட்டசு* என விவரித்தார். பின்னர் ஏஞ்சல் 1942 இல் *சாமலியோ பால்டியஸ் என்று* விவரித்தார். 1911: 27 இல் வெர்னர் இதை *சாமலியன் பிஃபிடஸின்* கீழ் விவரித்தார். பின்னர் இது ஐம்பத்தைந்து ஆண்டுகளுக்குப் பிறகு மெர்டென்ஸ் 1966 இல் *சாமலியோ பிஃபிடஸ்* என்று விவரிக்கப்பட்டது. பிரைகோ மற்றும் டொமெர்க்யூ 1969 ல் *கெமிலியோ பால்டேட்டசு* என்று வர்ணித்தார். பின்னர் பிரைகோ 1971, 1978 ல் இதே பெயரில் விவரித்தார். 1986 ஆம் ஆண்டில், இது *பர்சிபர் பால்டேட்டசு என்று* அறியப்பட்டது. கிளாவர் மற்றும் பாஹ்ம் இதை 1986 இல் விவரித்தனர். பின்னர் இது 1994 ஆம் ஆண்டில் கிளா மற்றும் வென்சஸ் ஆகியோரால் அதே பெயரில் விவரிக்கப்பட்டது.*பர்சிபர் பால்டேட்டசு* 1999இல் நிகாசு என்பவரால் விவரிக்கப்பட்டது.
# எக்சைலமீன்

**எக்சைலமீன்** (Hexylamine) என்பது C<sub>6</sub>H<sub>15</sub>N என்ற மூலக்கூற்று வாய்ப்பாட்டால் அறியப்படும் ஒரு கரிம வேதியியல் சேர்மமாகும். எக்சேனின் சமபகுதிச் சேர்மங்களில் ஒன்றான இது நீர்ம நிலையில் காணப்படுகிறது. செந்தர வெப்பநிலை மற்றும் அழுத்தத்தில் அமீன்களுக்கே உரிய பொதுவான அமோனியா நெடியை இச்சேர்மம் வெளிப்படுத்துகிறது. கிட்டத்தட்ட அனைத்துக் கரிமக் கரைப்பான்களிலும் எக்சைலமீன் கரைகிறது.
# எக்சைலமீன்

## பயன்பாடுகள்

பூச்சிக் கொல்லிகள், மேற்பரப்புச் செயலூக்கிகள், அரிப்புத்தடுப்பிகள், சாயங்கள், இரப்பர், பால்மமாக்கிகள், மருந்துவகைப் பொருட்கள் தயாரிப்புகளில் எக்சைலமீன் பயன்படுகிறது.
# காம்-கோவிட்-தடுப்பூசி

**காம்-கோவிட்-தடுப்பூசி (Gam-COVID-Vac** **புட்னிக் தடுப்பூசி)** கொரோனாவைரசுத் தொற்று 2019 தடுப்பூசி உருவாக்கும் நிறுவனங்களில் ஒன்றாகும். இது கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனத்தால் உருவாக்கப்பட்டது. உருசியா சுகாதார அமைச்சகம் 11 ஆகத்து 2020 அன்று உருசியாவில் பதிவு செய்யப்பட்டது. உருசியா தடுப்பூசி பெற இதுவரை 20 நாடுகள் ஆர்வம் காட்டுவதாக உருசியா அதிகாரிகள் தெரிவித்துள்ளனர். உலகிலேயே கொரோனாவுக்கு எதிராக முதன்முதலில் பயன்பாட்டுக்கு வந்த தடுப்பூசி என்ற பெருமையை **ஸ்புட்னிக் - வி** பெற்றது குறிப்பிடத்தக்கது.
# காம்-கோவிட்-தடுப்பூசி

## வளர்ச்சி

அரசாங்க உறுப்பினர்களுடன் 2020 ஆகத்து 11 அன்று வீடியோ கான்ஃபெரன்ஸ் மூலம் சந்தித்தார், அதில் அவர் கோவிட்-19 க்கு எதிராக பதிவு செய்யப்பட்ட தடுப்பூசியை அறிவித்தார். ]]
மே 2020 கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனம் தடுப்பூசியை உருவாக்கியதாக அறிவித்தது.  
இந்திய மருத்துவ ஆராய்ச்சி சபை (ICMR) உருசியா விரைவாகவும் வெற்றிகரமாக கோவிட் -19 தடுப்பூசியை கண்டுபிடித்தது என்று தெரிவித்துள்ளது. இந்திய அரசு உருசியாவின் வெற்றியைஒப்புக் கொண்டதாக ஊடகங்களும் செய்தி வெளியிட்டுள்ளது.
# வார்ப்புரு:IUCN2014.2

<includeonly>
| vauthors=}}
| last1= }}}}}}
| first1=}}
| last2= }}}
| first2=}
| last3= }}}
| first3=}
| last4= }}}
| first4=}
| last5= }}}
| first5=}
| last6= }}}
| first6=}
| last7= }}}
| first7=}
| last8= }}}
| first8=}
| last9= }}}
| first9=}
| last10= }}}
| first10=}
| author1-link=}}}}}}}}}}}}
| author2-link=}}}}}}}}
| author3-link=}}}}}}}}
| author4-link=}}}}}}}}
| author5-link=}}}}}}}}
| author6-link=}}}}}}}}
| author7-link=}}}}}}}}
| author8-link=}}}}}}}}
| author9-link=}}}}}}}}
| author10-link=}}}}}}}}
| display-authors=}}}}
| last-author-amp=}}}}
| year=}}}
| title=*}*
| id=}
| access-date=}}}
| version=2014.2
| criteria-version=}
| ref=}
}}</includeonly><noinclude>  
</noinclude>
# சாங்கவி

**சாங்கவி** (**Sangvi** or **Sangavi** (மராத்தி மொழி|மராத்தி]]:सांगवी) இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். சாங்கவி பகுதி பழைய மற்றும் புது சாங்கவி என இரண்டு பகுதிகளாக உள்ளது.
# சாங்கவி

## அருகமைந்த பகுதிகள்

பிம்பளே குரவ், பிம்பளே சௌதாகர், அவுந்து, தபோடி, கட்கி, வாகட், ஹிஞ்சவடி, புனே பல்கலைக்கழகம்
# சாங்கவி

## கோயில்கள்

- கணேஷ் கோயில், சிதோல நகர்
- சத்திய விநாயக கணபதி கோயில், ஆனந்த் நகர்
- சாங்கவிகா இராஜ கணபதி கோயில், சாங்கவிகாவ்ன்
- சங்கமேஸ்வரர் கோயில், மம்தா நகர்
- குந்துநாத் சுவேதாம்பரர் ஜெயின் கோயில், தோரே நகர்
- பார்சுவநாதர் திகம்பர் ஜெயின் கோயில், தோரே நகர்
- தத்தாரேயர் ஆஸ்ரமம், மம்தா நகர்
- சந்த் கஜானன் மகாராஜ் கோயில்
- இராதாகிருஷ்ணன் கோயில், பிரியதர்சினி நகர், பழைய சாங்கவி
# சாங்கவி

## கல்வி நிலையங்கள்

- எஸ் ஜெ எச் குருநானக உயர்நிலைப்பள்ளி
- மார் இயானியோஸ் கான்வென்ட் உயர்நிலைப்பள்ளி, புது சாங்கவி
- பி. ஆர். கோலாப் மேனிலைப்பள்ளி
- ஆர்சிட் இளையோர் பள்ளி (சிபிஎஸ்சி),பிம்பிளே குரவ்
- நரசிங்க உயர்நிலைப்பள்ளி
- மாஸ்டர்மைன்ட் ஆங்கில வழி உயர்நிலைப்பள்ளி
- பாபுராவ்ஜி கோலாப் கல்லூரி, சாங்கவி
- லிட்டில் பிளவர் பள்ளி
- லிட்டில் பிளவர் மகளிர் கல்லூரி
# சாங்கவி

## மருத்துவமனைகள்

- காண்டே மகப்பேறு & பொது மருத்துவ மனை, சிதோலெங்கர்
- மகான் பல்நோக்கு மருத்துவமனை, கங்கா நகர்
- சுதர்சன் பல்நோக்கு சிறப்பு மருத்துவமனை
- சிறீ சோனாவானே மருத்துவமனை
- சிறீ சமர்த்த மருத்துவ மனை
- சிறீ சத்குரு கிருபா ஹோமியோபதி கிளினிக், மதுபன் சொசைடி
- தன்வந்திரி மருத்துவமனை, ஜெய்மால நகர், பழைய சாங்கவி
- தனசிறீ மருத்துவமனை, சமர்த்த நகர், புது சாங்கவி
# சாங்கவி

## பூங்காக்கள்

- சிவாஜி உத்தியான வனம, அபிநவ நகர்
- வேதாள் மகாராஜா உத்தியான வனம், வேதாள் மகாராஜ் கோயில் அருகில்
- பொதுப்பணித்துறை தோட்டம்
# உஷா மேக்தா

**உஷா மேக்தா** (25 மார்ச் 1920 – 11 ஆகஸ்ட் 2000) அவர்கள் காந்தியவாதி மற்றும் இந்திய சுதந்திர போராட்ட வீரர். காங்கிரஸ் வானொலி ஊடாக இன்றும் நாட்டு மக்களுக்கு அறியப்படுகிறார், அந்த வானொலிக்கு இன்னொரு பெயர் *மறைமுக காங்கிரஸ் வானொலி*, பிரித்தானிய அரசின் அனுமதி இன்றி, மறைமுகமான இடத்தில் இருந்து இந்த வானொலி, நிலையம் ஒலிபரப்பாகியது. வெள்ளையனே வெளியேறு (1942), காலகட்டத்தில் இந்த வானொலி சிற்றலையில் ஒலிபரப்பியது. 1998ல், இந்திய அரசு இவருக்கு பத்ம விபூசன், எனும் நாட்டின் இரண்டாவது பெரிய விருதினை வழங்கி சிறப்பித்தது.
# உஷா மேக்தா

## தொடக்க வாழ்க்கை

உஷா சரஸ் எனும் கிராமத்தில் சூரத் குஜராத் இல் பிறந்தார். அவருக்கு ஐந்து வயதாக இருந்தபோது, அகமதாபாத் இல் தனது ஆசிரமத்தை பார்வையிடும்போது உஷா முதலில் காந்தி ஐச் சந்தித்தார். சிறிது நாட்களுக்குப் பிறகு, காந்தி அவரது கிராமத்திற்கு அருகில் ஒரு முகாம் ஏற்பாடு செய்தார், அதில் குழந்தை உஷாவும் பங்கேற்றார், பல அமர்வுகளிலும் கலந்து கொண்டார். மேலும் அங்கே பருத்தி நூற்பும் செய்தார்.  
உஷாவின் ஆரம்ப பள்ளிப்படிப்பினை கெடா மற்றும் பருச்சிலும் பின்னர் பம்பாயின் சந்தரம்ஜி உயர்நிலைப் பள்ளியிலும் பயின்றார். இவர் படிப்பில் சராசரி மாணவியாக இருந்தார். 1935 ஆம் ஆண்டில், இவரது மெட்ரிகுலேஷன் தேர்வுகளில் வகுப்பில் முதல் 25 மாணவர்களில் முதல் இடம் பிடித்தார். மும்பாயில் உள்ள வில்சன் கல்லூரி இயில் தனது கல்வியைத் தொடர்ந்தார், 1939 இல் தத்துவத்தில் முதல் வகுப்பு பட்டம் பெற்றார். இவர் அதன் பின் சட்டம் படிக்கத் தொடங்கினார், ஆனால் 1942 ஆம் ஆண்டில் தனது படிப்பை முடித்துவிட்டு வெள்ளையனே வெளியேறு இயக்கத்தில் இணைந்தார். அப்பொழுது அவருக்கு வயது, 22. அதன் பின் முழுநேர சுதந்திர போராட்ட இயக்கத்தில் பங்கேற்றார்.
# உஷா மேக்தா

## சுதந்திர போராட்ட இயக்கத்தில் பங்கு

ஆகஸ்ட் 14, 1942 இல், உஷாவும் அவரது நெருங்கிய கூட்டாளிகளும் இரகசிய காங்கிரஸ் வானொலியைத் தொடங்கினர், இது ஒரு இரகசிய வானொலி நிலையம். இது ஆகஸ்ட் 27 அன்று தனது முதல் ஒலிபரப்பினை செய்தது. அவரது குரலில் ஒலிபரப்பப்பட்ட முதல் சொற்கள்: "நீங்கள் கேட்டுக் கொண்டு இருப்ப காங்கிரஸ் வானொலியாகும் [இந்தியாவில் இருந்து சிற்றலை வரிசை 42.34 மீட்டரில் ஒலிபரப்புகிறது" இந்த வானொலியை ஒலிபரப்ப விதல்பாய் ஜாவேரி, சந்திரகாந்த் ஜாவேரி, பாபுபாய் தாக்கர் மற்றும் சிகாகோ வானொலியின் உரிமையாளர் நங்கா மோத்வானி ஆகியோர் உதவி செய்தனர்.  
டாக்டர் ராம் மனோகர் லோஹியா, அச்சியூத்ராவ் பட்வர்தன் மற்றும் புருஷோத்தம் திரிகம்தாஸ் உள்ளிட்ட பல தலைவர்களும் இரகசிய காங்கிரஸ் வானொலிக்கு உதவினர். வானொலி ஒலிபரப்பு காந்தி மற்றும் இந்தியா முழுவதும் உள்ள பிற முக்கிய தலைவர்களிடமிருந்து செய்திகளைப் பதிவு செய்து ஒலிபரப்பியது. பிரித்தானிய அதிகாரிகளைத் தவிர்ப்பதற்காக, அதன் அமைப்பாளர்கள் கிட்டத்தட்ட தினமும் வானொலி நிலையத்தின் இடத்தினை மாற்றினர். ஆனால், 1942 நவம்பர் 12 ஆம் தேதி காவல்துறையினர் அவர்களைக் கண்டுபிடித்து உஷா மேத்தா உள்ளிட்ட அமைப்பாளர்களை கைது செய்தனர். அனைவரும் பின்னர் சிறையில் அடைக்கப்பட்டனர்.  
இரகசிய காங்கிரஸ் வானொலி மூன்று மாதங்கள் மட்டுமே இயங்கினாலும், பிரித்தானிய கட்டுப்பாட்டில் உள்ள இந்திய அரசாங்கத்தால் தடைசெய்யப்பட்ட தணிக்கை செய்யப்படாத செய்திகள் மற்றும் பிற தகவல்களை பரப்புவதன் மூலம் இது சுதந்திர போராட்ட இயக்கத்திற்கு பெரிதும் உதவியது. இரகசிய காங்கிரஸ் வானொலியும் சுதந்திர இயக்கத்தின் தலைவர்களை பொதுமக்களுடன் தொடர்பில் வைத்திருந்தது. அந்த நாட்களை நினைவூட்டிய உஷா மேத்தா, சீக்ரெட் காங்கிரஸ் வானொலியுடனான தனது ஈடுபாட்டை தனது "மிகச்சிறந்த தருணமும் அது தான்" என்றும், என்றும் விவரித்தார்.
# உஷா மேக்தா

## சுதந்திரத்திற்குப் பிந்தைய காலம்

சிறைவாசத்திற்குப் பிறகு, உஷாவின் உடல்நிலை மோசமானது, இதனால் அரசியல் மற்றும் சமூகப் பணிகளில் பங்கேற்க் முடியவில்லை. இந்தியா சுதந்திரம் பெற்ற அன்று, உஷா மேத்தா மருத்துவ படுக்கையில் இருந்தார், இதனால் புதுதில்லியில் நடைபெற்ற உத்தியோகபூர்வ சுதந்திர விழாவில் கலந்து கொள்ள முடியவில்லை. பின்னர் அவர் தனது கல்வியை மீண்டும் தொடங்கினார். காந்தியின் அரசியல் மற்றும் சமூக சிந்தனை குறித்து முனைவர் பட்ட ஆய்வினை செய்தார். மும்பை பல்கலைக்கழகத்துடன் அவர் தொடர்பு கொண்டிருந்தார்: ஒரு மாணவராக, ஆராய்ச்சி உதவியாளராக, விரிவுரையாளராக, பேராசிரியராக, இறுதியாக குடிமை மற்றும் அரசியல் துறையின் தலைவராக உயர்ந்தார். இவர் பம்பாய் பல்கலைக்கழகத்தில் இருந்து 1980 ல் ஓய்வு பெற்றார்.  
இந்திய அரசின் உயர்ந்த விருதான பத்ம விபூஷன் 1998 இல் இவருக்கு வழங்கப்பட்டது. இந்தியாவின் இரண்டாவது மிக உயர்ந்த சிவில் விருதாக இது கருதப்படுகிறது.
# உஷா மேக்தா

## கடைசி காலம்

ஆகஸ்ட் 2000 இல், இவர் காய்ச்சலால் பாதிக்கப்பட்டிருந்தாலும், உஷா ஒவ்வொரு ஆண்டும் ஆகஸ்ட் கிரந்தி மைதானத்தில் வெள்ளையனே வெளியேறு இயக்கத்தின் ஆண்டுவிழா கொண்டாட்டங்களில் பங்கேற்றார். இரண்டு நாட்களுக்குப் பிறகு, ஆகஸ்ட் 11, 2000 அன்று தனது 80 வயதில் இறந்தார், அவரது அண்ணன் மற்றும் மூன்று மருமகன்களுடன் அவர் வாழ்ந்துவந்தார். அவரது மருமகன்களில் ஒருவரான, கேதன் மேத்தா, ஒரு பிரபலமான பாலிவுட் திரைப்படத் தயாரிப்பாளர். மற்ற மருமகன் டாக்டர் எடின் மேத்தா, ஒரு பிரபலமான மயக்க மருந்து நிபுணர், அவர் முன்பு எஸ்கார்ட்ஸ் மருத்துவமனையின் இயக்குநராக இருந்தார், இப்போது குர்கானில் மருத்துவத்துடன் தொடர்புடைய பணியில் இருந்து வருகிறார். மூன்றாவது மருமகன் டாக்டர் நிரத் மேத்தா ஆவார், அவர் ராணுவத்தில் பணிபுரிந்தார்.
# உஷா மேக்தா

## மேலும் பார்க்க

- இந்திய விடுதலை இயக்கம்
# அவுந்து

**அவுந்து** (**Aundh**) இந்தியாவின் மகாராட்டிரா மாநிலத்தில் உள்ள புனே மாநகராட்சிக்கு வடமேற்கில் அமைந்த பகுதியாகும். அவுந்து பகுதி நெஞ்சக நோய் (Chest Hospital) மருத்துவமனையால் நன்கறியப்படுகிறது. 1995-ஆம் ஆண்டு முதல் அவுந்து பகுதி வளர்ச்சியடைந்து தற்போது புனே நகரத்தின் மத்தியப் பகுதியாக காட்சியளிக்கிறது. இதனருகில் புனே கண்டோன்மென்ட், கட்கி, சாங்கவி, புனே பல்கலைக்கழகம், ஹிஞ்சவடி இராஜிவ் காந்தி கணினி தொழில்நுட்ப பூங்கா அமைந்துள்ளது.  
1817-இல் கிர்கி சண்டையின் போது அவுந்து பகுதி ஒரு கிராமப்புறமாக இருந்ததது. அவுந்து தற்போது அவுந்து, புனே நகரத்தின் ஒரு முக்கிய நகர்புறப் பகுதியாக மாறியுள்ளது.  
அவுந்து பகுதி மும்பை-புனே விரைவு நெடுஞ்சாலை மற்றும் சிவாஜி நகர் தொடருந்து நிலையம் அருகே அமைந்துள்ள்தால், புனே, பிம்பிரி-சிஞ்ச்வடு தானே மற்றும் மும்பை போன்ற நகரங்களில் பணி செய்பவர்கள் அவுந்து பகுதியில் அதிகம் குடியிருக்கின்றனர்.  
அவுந்து பகுதியின் பரிஹார் சௌக்கில் அமைந்த வெஸ்ட் என்ட் பகுதியில் 67,500 சதுர அடி (17 ஏக்கர்) பரப்பளவில் அமைந்த 250 அடுக்கு மாடி வீடுகள், 5 நட்சத்திர ஹில்டன் ஹோட்டல், ஐமேகஸ் திரையரங்கத்துடன் கூடிய வணிக வளாகம் அமைந்துள்ளது.  
சீர்மிகு புனே நகரத் திட்டத்தின் கீழ் அவுந்து பகுதியின் சாலைகள் சர்வதேச தரத்துடன் மாற்றி அமைக்கப்படுகிறது.
# அவுந்து

## அவுந்து பகுதிகள்

அவுந்து பழைய அவுந்து மற்றும் புது அவுந்து பகுதி என இரண்டாக உள்ளது. புது அவுந்து பகுதியில் அடுக்கு மாடி வளாகங்கள் அதிகம் உள்ளது. முளா ஆறு பாயும் அவுந்து புறநகர் பகுதியில் சாங்கவி, புனே பல்கலைக்கழகம், மகாராட்டிரா ஆளுநர் மாளிகை அமைந்துள்ளது.
# அவுந்து

## மருத்துவ மனைகள்

- சாஸ்வத் மருத்துவமனை
- விட்டல் லைப் மெடிபாயிண்ட் மருத்துவமனை
- இனாம்தார் இதய மருத்துவமனை
- சிரேயஸ் மருத்துவமனை
- அக்மி பல் மருத்துவமனை
- சிரத்தா மருத்துவமனை
- மான் மருத்துவமனை
- எய்ம்ஸ் அவுந்து மருத்துவமனை
# அவுந்து

## இதனையும் காண்க

- பிம்பளே குரவ்
- பிம்பளே சௌதாகர்
- பிம்பிரி
- சிஞ்ச்வடு
- சாங்கவி
- ஹிஞ்சவடி
- போசரி
# கோட்டை வெங்கடரமணா கோயில், பெங்களூரு

* மற்றும் *விமானம்'' ]]
'' (கோபுரம்) ]]
**கோட்டை வெங்கடரமணா கோயில்** இந்தியாவின் பெங்களூரு கிருஷ்ணராஜேந்திர சாலையில் அமைந்துள்ள ஒரு இந்து கோவிலாகும். இது வெங்கடேஸ்வரர் கடவுளுக்கு அர்ப்பணிக்கப்பட்டுள்ளது. இக் கோயிலின் அமைப்பு, திராவிட பாணி, விஜயநகர காலத்திய கட்டிடக்கலை பாணியைப் பின்பற்றி 1689 ஆம் ஆண்டு கட்டப்பட்டுள்ளது. இக்கோயிலை, அப்போதைய மைசூர் ஆட்சியாளராக இருந்த சிக்க தேவராச உடையார் கட்டியுள்ளார்.
# கோட்டை வெங்கடரமணா கோயில், பெங்களூரு

## கோயில் திட்டம்

17 ஆம் நூற்றாண்டின் பிற்பகுதியில் வெங்கடரமணா கோயில் பழைய கோட்டையின் அருகே இருந்தது. ("கோட்டை" என்பது கன்னட மொழியில் "*கோட்" என அழைக்கப்படுகிறது.* ) இது, ஒரு காலத்தில் மைசூர் வோடியார் அரச குடும்பத்தின் வசிப்பிடமாக இருந்தது. பின்னர் மைசூர் இராச்சியத்தின் பிற்கால ஆட்சியாளரான திப்பு சுல்தானின் அரண்மனையாக மாறியது. இக் கோயிலின் ஒரு கருவறை மைய மண்டபத்துடன் இணைக்கப்பட்டுள்ளது. இதன், முன் கூடம் , கருவறை ஆகியவற்றின் சுவர்களில் ஓவியங்கள் காணப்படவில்லை. ஆனால் கருவறையில் உறைந்திருக்கும் தெய்வ சிற்பங்களின் வரிசைக்கு ஏற்றாற்போல், ஒட்டுமொத்தமாக கோயில் மிதமான அலங்கார வேலைகளை வெளிப்படுத்துகிறது. மைசூரில் உள்ள அரண்மனை வளாகத்திற்குள் உள்ள கோயில்களில் பயன்படுத்தப்படும் பொதுவான திட்டத்தை இக் கோயிலின் கட்டிடக்கலை பாணி பின்பற்றுகிறது. இந்த மண்டபத்தின் நான்கு திசைகளிலும் *யாளிகளுடன்* (இந்து புராணத்தில் சொல்லப்படும் மிருகங்கள்) மாறி மாறி "கொலோனெட்டுகளின் கொத்துகள்" கொண்ட தூண்களால் உச்சவரம்பு ஆதரிக்கப்படுகிறது. இது ஒவ்வொரு மைய நெடுவரிசைகளிலும் காணப்படுகிறது. இங்கு கொண்டாடப்படும் முக்கிய திருவிழா வைகுந்த ஏகாதசி ஆகும். இத்திருவிழாவிற்கு, ஆயிரக்கணக்கான பக்தர்கள் கோயிலுக்கு வருகின்றனர். இந்த கோயில் புதையல் வேட்டைக்கான அமைப்பை ரிடில் ஆஃப் தி செவன்த் ஸ்டோன் என்ற புத்தகத்தில் வழங்கியது
# வாகட்

**வாகட்** (**Wakad**) இந்தியாவின் மகாராட்டிரா மாநிலத்தின் புனே மாவட்டம், பிம்பிரி-சிஞ்ச்வடு மாநகராட்சியின் ஒரு பகுதியாகும். மேலும் புனே நகரத்தின் புறநகர் பகுதியாகும்.  
வாகட் பகுதிக்கு அருகே அமைந்த ஹிஞ்சவடி பகுதியில் இன்போசிஸ், டாடா கன்சல்டிங்ஸ், காக்னிசன்ட், டெக் மகேந்திரா போன்ற கணினி தொழில்நுட்ப நிறுவனங்கள் அமைந்த இராஜிவ் காந்தி தொழில்நுட்ப பூங்கா அமைந்துள்ளது. வாகட் பகுதியில் இந்திரா கல்லூரி, ஜெ எஸ் பி எம் கல்லூரி, விஸ்டம் உயர்நிலைப்பள்ளி, அக்சரா பன்னாட்டுப் பள்ளி, யூரோ பள்ளி, ஜி கே குருகுலப் பள்ளிபோன்ற கல்வி நிறுவனங்கள் உள்ளது.  
போசரி - வாகட் சாலை, சாங்கவி - கிவாலே சாலை, தத்தா மந்திர் சாலை, காத்ரஜ் - தேகு ரோடு கண்டோன்மென்ட் சுற்றுச்சாலை, பூம்கர் சௌக் சாலை, கேலவாடி சாலைகள் வாகட் வழியாகச் செல்கிறது. ஹிஞ்சவடி - சிவாஜி நகர் மெட்ரோ இரயில், வாகட் வழியாக செல்ல திட்டமிட்டு அமைக்கப்படுகிற்து.
# இலட்சுமிகாந்தன் கோயில், கலாலே.

**இலட்சுமிகாந்தன் கோயில், (Lakshmikanta Temple, Kalale)** ஒரு இந்து மத (வைணவ) கோயிலாகும். இது, இந்தியாவின் கர்நாடகா மாநிலத்திலுள்ள மைசூர் மாவட்டத்தில், நஞ்சன்கூடு தாலுகாவைச் சேர்ந்த கலாலே கிராமத்தில் அமைந்துள்ளது. இந்த கோயில் குறைந்தது 18 ஆம் நூற்றாண்டின் முற்பகுதியில், வழக்கமான *திராவிட* பாணியில் கட்டப்பட்டுள்ளது என அறியப்படுகிறது. இந்த கோயில் இந்திய தொல்பொருள் ஆய்வின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக உள்ளது.
# இலட்சுமிகாந்தன் கோயில், கலாலே.

## வரலாறு

இலட்சுமிகாந்தன் கோயில் மைசூர் இராச்சியத்தின் சில மன்னர்களின் ஆதரவில் இருந்தது. இக் கோயிலுக்கு மைசூர் வோடியார் வம்சத்தைச் சேர்ந்த முதலாம் தொட்ட கிருட்டிணராசாவால் பகட்டான மானியங்கள் c.1732 க்கு முன்பு வழங்கப்பட்டன. 18 ஆம் நூற்றாண்டின் முற்பகுதியில், சக்திவாய்ந்த கலாலே குடும்பத்தைச் சேர்ந்த *தலவோய்* (நிலப்பிரபுக்கள்) தேவராஜியா தனது கடைசி ஆண்டுகளில் இந்து கடவுளான ராமரின் உலோக உருவத்தை இக் கோயிலுக்கு நன்கொடையாக வழங்கினார். ஹபீப் ஹசன் மற்றும் சம்பத் போன்றோரின் கூற்றுப்படி, 1791 ஆம் ஆண்டில், மைசூரின் ஆட்சியாளராக இருந்த, திப்பு சுல்தான், வெள்ளியினால் செய்யப்பட்ட, நான்கு கோப்பைகள், ஒரு தட்டு மேலும் ஒரு எச்சிற் படிகம் *(துப்புத்தொட்டி)* போன்றவற்றை கோயிலுக்கு பரிசுகளாக வழங்கினார். பரிசுகளில் உள்ள கல்வெட்டுகள் "திப்பு சுல்தான் பாஷா" என்பவரால் செய்யப்பட்டன என்பதற்கான சான்றுகளை ஹபீப் மற்றும் ஹசன் கூறுகின்றனர்.
# சிறீனிவாசன்

**சிறீனிவாசன்** (*Sreenivasan*, 6 ஏப்ரல் 1956 – 20 திசம்பர் 2025) இவர் ஒரு இந்தியத் திரைப்பட நடிகரும், திரைக்கதை எழுத்தாளரும், இயக்குநரும், தயாரிப்பாளருமாவார். இவர் மலையாளத் திரைப்படத்துறையில் முக்கியமாக பணியாற்றினார். இவர் 200க்கும் மேற்பட்ட படங்களில் நடித்துள்ளார். நகைச்சுவை சார்ந்த நடிப்பால் இவர் மிகவும் பிரபலமானவர். *சந்தேசம்*, *மழயேத்தும் முன்பே* ஆகிய படங்களுக்கு சிறந்த திரைக்கதைக்கான இரண்டு கேரள மாநிலத் திரைப்பட விருதுகளை பெற்றுள்ளார்.  
ஒரு எழுத்தாளராகவும், நடிகராகவும் இவர் பிரியதர்சன், சத்யன் அந்திகாடு, கமல் போன்ற இயக்குனர்களுடன் அடிக்கடி இணைந்து பணியாற்றியுள்ளார். ஒரு திரைப்படத் தயாரிப்பாளராக, இவர் *வடக்கு நோக்கியந்த்ரம்* (1989), *சிந்தவிசிடய்யா சியாமளா* (1998) போன்றத் திரைப்படங்களுக்கு திரைக்கதை எழுதி இயக்கியுள்ளார். *வடக்கு நோக்கியந்த்ரம் (1989)* என்ற திரைப்படம் சிறந்த படத்திற்கான கேரள மாநில திரைப்பட விருதை வென்றது. *சிந்தவிசிட்டயா சியாமளா* (1998) 29 வது கேரள மாநில திரைப்பட விருதுகளில் சிறந்த சமூகத் திரைப்படத்திற்கான தேசிய திரைப்பட விருதையும், சிறந்த பிரபலமான திரைப்பட விருதையும் வென்றது. நடிகர் முகேசுடன் இணைந்து *லூமியர்* திரைப்பட நிறுவனத்தின் கீழ் *கத பரயும் போல்* (2007), *தட்டத்தின் மரயத்து* (2012) ஆகிய படங்களை இணைந்து தயாரித்திருந்தார்.
# சிறீனிவாசன்

## ஆரம்ப கால வாழ்க்கை

இவர் கேரளாவின் வடக்கு மலபார் பகுதியான கண்ணூர் பகுதியின் தலச்சேரி அருகே உள்ள பாட்டியம் என்ற கிராமத்தில் பிறந்தார். இவருக்கு ஒரு சகோதரியும் இரண்டு சகோதரர்களும் உள்ளனர். இவரது தாயார் ஒரு இல்லத்தரசியாகவும், இவரது தந்தை பள்ளி ஆசிரியராகவும் இருந்தார். தனது முறையான கல்வியை கூத்துப்பறம்பு நடுநிலைப் பள்ளியிலும், கடிரூர் அரசு உயர்நிலைப்பள்ளியிலும் முடித்தார். பின்னர், மட்டனூர் பழசி இராஜா என்.எஸ்.எஸ் கல்லூரியில் பொருளாதாரத்தில் இளங்கலை பட்டம் பெற்றார். 1977 ஆம் ஆண்டில், இவர் சென்னைத் திரைப்படக் கல்லூரியில் படித்தார்.
# சிறீனிவாசன்

## தனிப்பட்ட வாழ்க்கை

இவர் விமலா என்ற பள்ளி ஆசிரியரை திருமணம் செய்து கொண்டார். இவரது மூத்த மகன் வினீத் சீனிவாசன் ஒரு இயக்குனராகவும், பாடலாசிரியராகவும், பின்னணி பாடகராகவும், பிண்ணைக் குரல் கலைஞராகவும், நடிகராகவும் இருக்கிறார். இவரது இளைய மகன் தயான் சீனிவாசன், தனது சகோதரர் இயக்கிய திரில்லர் திரைப்படமான *திரா* என்ற மலையாளப் படத்தில் அறிமுகமானார். தயான் இயக்கிய *லவ் ஆக்சன் டிராமா* என்ற படம் நிவின் பாலியும், நயன்தாராவும் நடித்த ஒரு காதல் நகைச்சுவைத் திரைப்படமாகும்.  
சிறினிவாசன் 2025 திசம்பர் 20 அன்று கொச்சி, திருப்பூணித்துறை மருத்துவமனையில் தனது 69-ஆவது அகவையில் காலமானார்.
# அரியநாயகியம்மன் கோயில், கீழாநிலைக்கோட்டை

**அரியநாயகியம்மன் கோயில்** தமிழ்நாட்டில் புதுக்கோட்டை மாவட்டம், திருமயம் வட்டத்தில் கீழாநிலைக்கோட்டையில் அமைந்துள்ள அம்மன் கோயிலாகும்.
# அரியநாயகியம்மன் கோயில், கீழாநிலைக்கோட்டை

## அமைவிடம்

இக்கோயில் அறந்தாங்கி-காரைக்குடி சாலையில் 14 கி.மீ. தொலைவில் இக்கோயில் அமைந்துள்ளது.
# அரியநாயகியம்மன் கோயில், கீழாநிலைக்கோட்டை

## மூலவர்

இக்கோயிலின் மூலவர் அரியநாயகி அம்மன் ஆவார்.
# அரியநாயகியம்மன் கோயில், கீழாநிலைக்கோட்டை

## சிறப்பு

இது வல்லம்பர் சமுதாய கிராம மக்களின் குலதெய்வமாக இந்த அம்மன் உள்ளார். ஆடி மாத கடைசி செவ்வாய்க்கிழமை மது எடுப்புத் திருவிழா கொண்டாடப்படுகிறது.
தமிழகத்தின் ஆறாவது கற்றளி கோவிலாகும்.
# அரியநாயகியம்மன் கோயில், கீழாநிலைக்கோட்டை

## திறந்திருக்கும் நேரம்

காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். ஆனித் திருவிழா 11 நாள்கள், ஆடி செவ்வாய் திருவிழா 10 நாள்கள் புரட்டாசி நவராத்திரி 9 நாள்கள் சிறப்பாகக் கொண்டாடப்பெறுகின்றன. ஆனித் திருவிழாவில் 11ஆம் நாளன்று பூக்களால் செய்யப்பட்ட தேரிஅம்மன் பவனி வருகிறார்.
# நான் பிரகாசன்

**நான் பிரகாசன்** *(Njan Prakashan)* என்பது 2018 இந்திய மலையாள- மொழியில் வெளிவந்த நையாண்டி நகைச்சுவைத் திரைப்படமாகும். இதை சீனிவாசன் என்பவர் எழுதி சத்யன் அந்திக்காடு என்பவர் இயக்கியுள்ளார். மேலும் நடிகர் பகத் பாசில் முக்கியக் கதாபாத்திரத்தில் நடித்துள்ளார். *புல்மூன் சினிமா* என்ற நிறுவன பதாகையின் கீழ் சேது மன்னார்காடு என்பவர் படத்தை தயாரித்திருந்தார். இந்தப் படம் 2018 திசம்பர் 21 அன்று வெளியாகி, மிகவும் நேர்மறையான விமர்சனங்களைப் பெற்றது. திரையரங்க வசூலில், வெளியான 40 நாட்களில் உலகளவில் ₹ 52 கோடி வசூல் செய்தது. இது எல்லா காலத்திலும் அதிக வசூல் செய்த மலையாளப் படங்களில் ஒன்றாகும்.
# நான் பிரகாசன்

## கதை

இது வெளிநாடுகளுக்கு, குறிப்பாக ஜெர்மனிக்கு செல்ல ஏங்கும் பிரகாசன் என்ற மனிதனின் கதையாகும். அவனது பெயர் சற்று பழமையானது என்று எண்ணி தனது பெயரை பி. ஆர். ஆகாஷ் என்று மாற்றிக் கொள்கிறான். ஒரு செவிலியராக தகுதி பெற்றிருந்தாலும், குறைந்த ஊதியம் மற்றும் நன்றியற்ற தன்மை காரணமாக செவிலியர் தொழிலில் நுழைவதற்கான யோசனையை விரும்பவில்லை. இத்தொழில் ஆண்களை விட பெண்களுக்கு மிகவும் பொருத்தமானது என்று நம்புகிறான். அவன் ஒரு வெளிநாட்டு குடிமகளை திருமணம் செய்துகொண்டு குடும்ப விசாவைப் பெறுவதன் மூலம் வெளிநாடு செல்ல தீவிரமாக முயற்சிக்கிறார்.  
பிரகாசன் தனது காதலி சலோமி (நிகிலா விமல்) ஜெர்மனி செல்ல தனது நண்பர் கோபால் ஜி (சிறீனிவாசன்) என்பவர் உதவியை நாடுகிறான். ஆனால் சலோமி பிரகாசை ஏமாற்றுகிறாள். வெளிநாட்டில் வேறொரு நபருடன் சலோமின் புகைப்படத்தைப் பார்த்த பிரகாசன் அதிர்ச்சிக்கு ஆளாகிறான். கோபால் ஜி தன்னிடம் வாங்கிய தொகையை திருப்பிச் செலுத்த அவரது அறிவுறுத்தலின்படி ஒரு நோய்வாய்ப்பட்ட பெண்ணைக் கவனிக்க ஆண் செவிலியராக சேர வேண்டிய கட்டாயம் ஏற்படுகிறது. இப்போது கதை இந்த இருவருக்கும் இடையில் உருவாகும் நட்புப் பிணைப்பின் மூலம் நகர்கிறது.  
பிரகாசன் கவனித்துக் கொள்ளும் அந்த நோயாளிப் பெண் எதிர்பாராத விதமாக இறந்துவிடுகிறாள். இது இவனுக்குள் ஆழமான தாக்கத்தை ஏற்படுத்துகிறது. பிரகாசன் தன்னை ஒரு யதார்த்தமான மற்றும் அடித்தள மனிதனாக மாற்றிக் கொள்கிறான். செவிலியர் பணி என்பது வருமானத்திற்கான ஒரு வழி மட்டுமல்ல, மாறாக, தேவைப்படும் மக்களுக்கு உதவுவதற்கான ஒரு வழியாகும் என்பதை அவன் உணர்ந்து கொள்கிறான்.
# நான் பிரகாசன்

## இசை

இசையமைப்பாளர் ஷான் ரகுமான் சத்யன் அந்திகாடுடன் முதலில் இணைந்து இந்த படத்திற்கு இசையமைத்துள்ளார்.
# நெய்யாறு காட்டுயிர் உய்விடம்

**நெய்யாறு காட்டுயிர் உய்விடம்** (*Neyyar Wildlife Sanctuary*) என்பது தென்னிந்திய மாநிலமான, கேரளத்தின், மேற்கு தொடர்ச்சி மலையில், தெற்குப் பகுதியுல் உள்ள ஒரு கானுயிர் உய்விடம் ஆகும். இந்தக் உய்விடம் மொத்தம் பரப்பளவில் உள்ளது. இது 77 ° 8 ’முதல் 77 ° 17’ கிழக்கு தீர்க்கரேகை மற்றும் 8 ° 29 ’முதல் 8 ° 37’ வடக்கு அட்சரேகை, இடையே அமைந்துள்ளது. இது 1958 ஆம் ஆண்டில் சரணாலயமாக அறிவிக்கப்பட்ட போதிலும், வனவிலங்கு பாதுகாப்பு பணியில் அதிகம் செய்யப்படவில்லை, 1985 இல், ஒரு தனி காட்டுயிர் பிரிவு அமைக்கப்பட்டது, இதன் விளைவாக, பாதுகாப்பு முயற்சிகள் வேகம் கூடியது.
# நெய்யாறு காட்டுயிர் உய்விடம்

## நிலவியல்

இது நெய்யாறு மற்றும் அதன் துணை ஆறுகளான முல்லையறு மற்றும் கல்லாறு ஆகியவற்றிற்கான வடிகால் படுகை ஆகும். 1868 மீட்டர் உயரம் கொண்ட அகத்தியமலை மிக உயர்ந்த சிகரமாகவும் மிக முக்கியமான அடையாளமாக உள்ளது.
# நெய்யாறு காட்டுயிர் உய்விடம்

## காலநிலை

இப்பகுதியின் சராசரி கோடை வெப்பநிலை 35 டிகிரி செல்சியசாகவும், குளிர்கால சராசரி வெப்பநிலை 16 டிகிரி செல்சியஸ் ஆக உள்ளது. மே மற்றும் சூலை மாதங்களுக்கு இடையில் தென்மேற்கு பருவமழையும், அக்டோபர் மற்றும் நவம்பர் மாதங்களுக்கு இடையில் வடகிழக்கு பருவமழையானது சராசரியாக 2800 &nbsp; மிமீ. பொழிகிறது. இதன் சுற்றுலாப் பருவ காலம் நவம்பர் முதல் மார்ச் மாதங்களுக்கு இடையில் உள்ளது.
# நெய்யாறு காட்டுயிர் உய்விடம்

## தாவரங்களும், விலங்கினங்களும்

இந்த உய்விடத்தில் கணிசமான அளவில் இயற்கை தாவரங்கள் பரவியுள்ளன. இங்குள்ள தாவரங்களின் பன்முகத்தன்மையானது சரணாலயத்தை ஒரு சிறந்த மரபணுக்களின் காப்பிடமாக பாதுகாத்துவருகிறது. இந்த கானுய்ரகாப்பகத்தில் புலி, சிறுத்தை, தேன் கரடி, யானை, கடமான், கேளையாடு, குல்லாய் குரங்கு, நீலகிரி மந்தி, நீலகிரி வரையாடு உள்ளிட்ட 39 வகையான பாலூட்டிகள் உள்ளன. மேலும் 176 வகையான பறவைகள், 30 வகையான ஊர்வன, 17 வகையான நீர்நிலவாழிகள், 40 வகையான மீன்கள் பதிவாகியுள்ளன.  
1977 ஆம் ஆண்டில் நெய்யற்றில் அமைக்கப்பட்ட முதலை பண்ணையானது சுமார் 20 சதுப்புநில முதலைகளைக் கொண்டுள்ளது. முதலைகள் மறுவாழ்வு மற்றும் ஆராய்ச்சி மையம் 2007 மே அன்று நெய்யாறு வனவிலங்கு சரணாலயத்தில் திறக்கப்பட்டது.  
யானை கன்றுகளிலிருந்து 87 வயது யானை வரையிலான பல யானைகளை இந்த பகுதிக்குள் உள்ள நெய்யறு யானை மறுவாழ்வு மைய வளாகத்தில் பராமரிக்கபட்டு வருகிறது, மேலும் பயணிகள் யானை சவாரி மேற்கொள்ளுதல் யானைகளுக்கு உணவளித்தல் ஆகியவற்றை செய்யலாம்.  
இங்கு மான் மறுவாழ்வு மையமும் உள்ளது.
# நெய்யாறு காட்டுயிர் உய்விடம்

## பார்வையாளர் தகவல்

நெய்யறு கானுயிர் உய்விடத்தின் நிர்வாக வளாகமானது சரணாலய வளாகத்திற்கு வெளியே நெய்யாறு அணையில் இருந்து 1 கிலோமீட்டர் தொலைவில் உள்ளது . அங்கு தகவல் மையம், பணியாளர்கள் குடியிருப்பு, ஓய்வு இல்லம், இளைஞர் விடுதி ஆகியவை உள்ளன. இந்த சரணாலயத்தில் சுற்றுலாப் பயணிகள் சிங்கப் பூங்காவையும், நெய்யறு நீர்தேக்கத்தை படகில் சென்று பார்வையிடவும் வசதிகள் செய்யபட்டுள்ளன.  
அருகிலுள்ள தொடருந்து நிலையம்: 20 &nbsp; கி.மீ தொலைவில் உள்ள நெய்யாற்றங்கரை தொடருந்து நிலையம், அருகிலுள்ள வானூர்தி நிலையம்: 40 &nbsp; கி.மீ. தொலைவில் உள்ள திருவனந்தபுரம் பன்னாட்டு வானூர்தி நிலையம்.
# எஸ். எஸ். கொக்கோ

சாண்டோ **எஸ். எஸ். கொக்கோ** (இறப்பு: 1944) தென்னிந்தியத் திரைப்பட நடிகர் ஆவார். 1930களிலும் 40களிலும் சாகசக் காட்சிகளில், வாள் சண்டை உட்பட சண்டைக் காட்சிகளிலும் நடித்த ஒரு பிரபலமான நகைச்சுவை நடிகர்.  
எஸ். எஸ். கொக்கோவின் இயற்பெயர் பசுபலேட்டி சிறீராமுலு நாயுடு என்பதாகும். நாடகங்களிலும் இவர் நடித்துள்ளார். இவரது நாடகக் குழு இலங்கைக்கும் சென்று நாடகங்களை நடத்தியுள்ளது.
# எஸ். எஸ். கொக்கோ

## இவர் நடித்த திரைப்படங்கள்

- மெட்ராஸ் மெயில் (1936)
- பக்கா ரௌடி (1937)
- மின்னல் கொடி (1937)
- மாணிக்கவாசகர் (1939, பாத்திரம்: காளிமுத்து)
- சந்திரகுப்த சாணக்யா (1940)
- சத்யவாணி (1940)
- சதி மகானந்தா (1940)
- துபான் குயின் (இந்தி, தமிழ், 1940)
- வனமோகினி (1941)
- மந்தாரவதி (1941)
- காலேஜ் குமாரி (1942)
# எஸ். எஸ். கொக்கோ

## இறுதிக் காலம்

எஸ். எஸ். கொக்கோ சென்னையில் மாம்பலம் பாண்டி பஜாரில் ஓர் அறையில் தனிமையில் வாழ்ந்து வந்தார். வறுமை, மது போன்றவற்றால் 1944-ஆம் ஆண்டில் மயிலாப்பூர் குளத்தங்கரை ஒன்றில் இவர் இறந்து கிடக்கக் காணப்பட்டார்.
# பேப்பரா காட்டுயிர் உய்விடம்

**பேப்பாரா வனவிலங்கு சரணாலயம்** (*Peppara Wildlife Sanctuary*) என்பது இந்தியாவின், கேரளத்தின், திருவனந்தபுரத்திற்கு அருகிலுள்ள ஒரு வனவிலங்கு சரணாலயமாகும் . இது கரமண ஆற்றின் நீர்ப்பிடிப்பு பகுதியில் உள்ளது. இந்த சரணாலயத்திற்குள் மிக உயரமான மலையாக செம்முஞ்சிமோட்டைக் கொண்டுள்ளது. திருவனந்தபுரம் நகரம் மற்றும் புறநகர் பகுதிகளுக்கு குடிநீர் பகிர்மானத்தை அதிகரிக்க கட்டபட்ட பேப்பரா அணையின் பெயர் இந்த சரணாலயத்துக்கு இடப்பட்டது. இப்பகுதியின் சுற்றுச்சூழல் முக்கியத்துவத்தை கருத்தில் கொண்டு, இது 1983 இல் சரணாலயமாக அறிவிக்கப்பட்டது. இதன் நில அமைப்பானது 100 மீ முதல் 1717 மீ வரை உயரம் மாறுபடுகிறது. இந்த சரணாலயமானது வெப்பமண்டல ஈரமான பசுமையான காடுகள் மற்றும் மிரிஸ்டிகா சதுப்பு நிலங்கள் கொண்டதாக 75 கி.மீ. 2 பரப்பளவோடு உள்ளது. பேப்பரா வனவிலங்கு சரணாலயத்திற்கு அருகில் உள்ள தொடருந்து நிலையம் தொலைவிலுள்ள திருவனந்தபுரம் தொடருந்து நிலையமாகும். இருகில் உள்ள வானூர்தி நிலையம் தொலைவில் உள்ள திருவனந்தபுரம் வானூர்தி நிலையமாகும்.
# பேப்பரா காட்டுயிர் உய்விடம்

## நிலவியல்

பேப்பாரா வனவிலங்கு சரணாலயம் திருவனந்தபுரம்- பொன்முடி சாலையில் &nbsp; திருவனந்தபுரத்தின் வடகிழக்கில் சுமார் 50 கி.மீ. தொலைவில் அமைந்துள்ளது  
இதன் மலைப்பாங்கான பகுதிகளின் உயரமானது முதல் வரை மாறுபடுகின்றது. சரணாலயத்தின் முக்கிய சிகரங்கள் செம்முஞ்சிமொட்டை (1717 மீ), ஆதிருமலை (1594 மீ), ஆறுமுகம்குன்னு (1457 மீ), கோவில்தேரிமலை (1313 மீ), நச்சியாடிகுன்னு (957 மீ) என்பவையாகும். இப்பகுதியின் ஆண்டு சராசரி மழை ஆகும். இங்கு பாயும் முதன்மை ஆறுகள் கரமனா ஆறு, அதன் துணை ஆறுகளுமாகும்.
# பேப்பரா காட்டுயிர் உய்விடம்

## உயிரியல் மற்றும் சூழலியல்

இங்குள்ள வன வகைகளில் மேற்கு கடற்கரை வெப்பமண்டல பசுமைமாறா காடுகள், தெற்கு மலையக வெப்பமண்டல பசுமைமாறா காடுகள், மேற்கு கடற்கரை அரை பசுமைமாறா காடுகள், தெற்கு ஈரமான கலப்பு இலையுதிர் காடுகள், மைரிஸ்டிகா சதுப்புநிலக் காடுகள், துணை மொன்டேன் மலை பள்ளத்தாக்கு சதுப்பு காடுகள் போன்றவை அடங்கும்.
# பேப்பரா காட்டுயிர் உய்விடம்

## உயிரியல் மற்றும் சூழலியல்

### மரங்கள்

இங்கு காணப்படும் பொதுவான மரம் இனங்களாக *தெர்மினலியா பானிகுலாட்டா*, டி. பெல்லெரிக்கா*,* *வேங்கை மரம்*, பலாக்கியம் எலிப்டிகம், *நாகமரம்*, ஹோப்பியா பர்விஃப்ளோரா, *கோங்கு*, *நாவல் மரம்*, லாகர்ஸ்ட்ரோமியா மைக்ரோகார்பா, அல்பீசியா புரோசெரா, *ஏழிலைப்பாலை*, முதலியன உள்ளளன.
# பேப்பரா காட்டுயிர் உய்விடம்

## உயிரியல் மற்றும் சூழலியல்

### விலங்குகள்

இந்த சரணாலயத்தில் பலவகையான பாலூட்டிகள், பறவைகள், ஊர்வன, நீர்நிலவாழ்வனவைகள் உள்ளன. இங்கு 43 வகையான பாலூட்டிகள், 233 வகையான பறவைகள், 46 வகையான ஊர்வன, 13 வகையான நீர்நிலவாழ்வன, 27 வகையான மீன்கள் சரணாலயத்தில் உள்ளதாக பதிவாகியுள்ளன. புலி, சிறுத்தை, தேன் கரடி, யானை, கடமான், குல்லாய் குரங்கு, நீலகிரி மந்தி, நீலகிரி வரையாடு ஆகிய பொதுவான பாலூட்டிகள் உள்ளன.
# சாஸ்தார் கோயில், கன்னங்காரக்குடி

**சாஸ்தார் கோயில்**, தமிழ்நாட்டில் புதுக்கோட்டை மாவட்டத்தில் திருமயம் வட்டத்தில் கன்னங்காரக்குடி என்னும் இடத்தில் உள்ள ஒரு ஐயனார் கோயிலாகும்.
# சாஸ்தார் கோயில், கன்னங்காரக்குடி

## அமைவிடம்

திருமயத்திலிருந்து 16 கி.மீ. தொலைவில் கன்னங்காரக்குடி என்னுமிடத்தில் இக்கோயில் அமைந்துள்ளது.
# சாஸ்தார் கோயில், கன்னங்காரக்குடி

## இறைவன், இறைவி

இக்கோயிலில் உள்ள இறைவன் சாஸ்தார் ஐயனார். இறைவி பூரணி, புஷ்கலை.
# சாஸ்தார் கோயில், கன்னங்காரக்குடி

## சிறப்பு

கண்ணன் என்ற பக்தருக்காக குடிகொண்ட கோயில். மனோவியாதி, பில்லி சூனியம் போன்றவற்றால் பாதிக்கப்பட்வர்கள் இங்கு ஏழு நாள் முதல் ஒரு மண்டலம் தங்கி, குளத்தில் நீராடி இவரை வழிபட்டால் அவற்றிலிருந்து விடுபடுவதாகக் கூறப்படுகிறது.
# சாஸ்தார் கோயில், கன்னங்காரக்குடி

## திறந்திருக்கும் நேரம்

காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். பங்குனி மாதத்தில் பங்குனித் திருவிழா 10 நாள்கள் சிறப்பாகக் கொண்டாடப்பெறுகிறது. நவராத்திரி, சிவராத்திரி விழாக்களும் சிறப்பாகக் கொண்டாடப்படுகின்றன.
# சோகாமேளர் (கிருஷ்ண பக்தர்)

முதன்மை நுழைவாயிலுக்கு அருகே நீறக் கூரையில் கீழ் சோகாமேளரின் சமாதிக் கோயில்]]  
**சோகாமேளர்** (**Chokhamela**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் பான்டுரங்க விட்டலர் கோயிலில் குடிகொண்டுள்ள விட்டலரின் பக்தர் ஆவார். சோகாமேளர் பொ.ஊ. 14-ஆம் நூற்றாண்டில், தற்போதைய மகாராட்டிரா மாநிலத்தின் புல்டாணா மாவட்டம், தியோல்காவ்ன் இராஜா தாலுகாவில் உள்ள மெகுனா இராஜா எனும் கிராமத்தில் ஒடுக்கப்பட்ட மகர் சமூகத்தில் பிறந்தவர் ஆவார்.  
நாமதேவரைப் பின்பற்றி சோகாமேளர் தனது மனைவி சோயாராபாய் மற்றும் மகன் கர்மமேளாவுடன் விட்டலர் கோயில் கொண்டுள்ள பண்டரிபுரத்தில் வைணவ வர்க்காரி நெறிகளுடன் வாழ்ந்தவர். சோகாமேளர் விட்டலரைத் துதித்து அதிக பதிகங்களைப் பாடியுள்ளார்.